[{"text_idx": "#000004", "text": "I ddod yn noddwr 2018"}, {"text_idx": "#000005", "text": "Cynhadledd ddau ddiwrnod a lansiwyd yn 2009 ac sy\u2019n cael ei threfnu gan Gomisiwn Brenhinol Henebion Cymru yw Gorffennol Digidol. Mae\u2019n canolbwyntio ar dechnegau a thechnolegau digidol arloesol ar gyfer cofnodi a deall yr amgylchedd hanesyddol. Bob blwyddyn bydd y gynhadledd gyffrous hon yn dwyn ynghyd rhwng 150 a 175 o unigolion o\u2019r sectorau masnachol, cyhoeddus, academaidd a gwirfoddol a\u2019i nod yw hyrwyddo dysgu, trafod a dadlau mewn perthynas ag amrywiaeth o dechnolegau digidol sy\u2019n cael eu defnyddio ar hyn o bryd, neu\u2019n cael eu datblygu, i gofnodi a deall ein treftadaeth."}, {"text_idx": "#000007", "text": "Digwyddiad 2018 fydd ein 10fed gynhadledd, ac fel y cyfryw bydd yn ddathliad a hefyd yn gyfle i edrych yn o\u0302l a\u2019i werthuso. Bydd y gynhadledd yn dilyn dau drywydd, y naill wedi\u2019i seilio ar agweddau technegol arolygu, archifo, a phrosesu a rheoli data, a\u2019r llall ar ddehongli, ymgysylltu ac addysg. Bydd y gynhadledd yn cael ei chynnal ar y 6ed a\u2019r 7fed o Chwefror yng Nghanolfan y Celfyddydau, Aberystwyth."}, {"text_idx": "#000010", "text": "Bob blwyddyn bydd y gynhadledd yn denu amrywiaeth o noddwyr o\u2019r sectorau masnachol, academaidd a chyhoeddus. Mae hyn yn caniata\u0301u i sefydliadau a chwmni\u0308au hyrwyddo eu cynhyrchion, gwasanaethau, prosiectau ac ymchwil ac yn helpu i sicrhau bod y gynhadledd mor ariannol agored a hygyrch ag y bo modd i bawb. Rhai o\u2019n noddwyr blaenorol yw Leica Geo-Systems, Korec, Luminous, Orangeleaf, IIC Technologies, Cronfa Dreftadaeth y Loteri, Casgliad y Werin Cymru, Internet Archaeology, ICOMOS UK, Maney Publishing a CifA."}, {"text_idx": "#000012", "text": "Cynigiwn dair lefel o nawdd: Efydd (\u00a3180), Arian (\u00a3550) ac Aur (\u00a3950). Mae\u2019r pecynnau Aur wedi\u2019u cyfyngu i uchafswm o dri noddwr yn y gynhadledd. Mae\u2019r buddion yn cynnwys: cael eich logo ar wefan y gynhadledd ac ar gyfryngau hyrwyddo cyn ac yn ystod y digwyddiad, cael eich cynnwys yn allbwn cyfryngau cymdeithasol y gynhadledd, cynnwys taflenni hyrwyddo ym mhecynnau\u2019r cynadleddwyr, a chael baneri hyrwyddo yn y digwyddiad. Mae\u2019r pecynnau Arian ac Aur hefyd yn cynnwys cofrestru a lle arddangos am ddim, gan gynnig gwerth ardderchog am arian."}, {"text_idx": "#000015", "text": "(hyd a lled mwyaf 70mm)"}]